Lav et referat af nedenstående tekst:

Tekst:
Der bliver stadig arbejdet på højtryk i Stenbjerg Klitplantage, der er en del af Nationalpark Thy. Hele natten har 20 brandfolk arbejdet på at slukke den brand, der brød ud tirsdag først på eftermiddagen. De blev her til morgen afløst af et hold på 34 mand fra Beredskabsstyrelsen og Brandvæsenet. - Vi er her endnu og kommer til at være her resten af dagen. Vi kan ikke køre, før vi er sikre på, at branden er slukket, siger Henrik Gade Jespersen, indsatsleder hos Nordjyllands Brandvæsen. Vejrfoldene har i løbet af natten gjort efterslukningsarbejdet lettere for brandfolkene. - Vinden har lagt sig helt, og det er godt for os, for så breder branden sig ikke så let. Men det kan hurtigt blusse op igen. Drone er en stor hjælp 20 mand fra Beredskabsstyrelsen og 14 folk fra brandvæsenet i Hurup og Thisted arbejder på et 18-20 hektar stort område i plantagen. Det er svært for dem at komme frem i klitplantagen, og derfor er en drone til stor hjælp. - Vi har et termisk kamera på en drone. Den måler temperaturen, og på den måde kan vi se, om der er nogle ildlommer, vi skal køre efter. Vi kan ikke klare os uden den, siger indsatslederen. Selv om der er kommet både regn, sne og slud den sidste uges tid, så er det stadig ret tørt ude i naturen. - Der er slet ikke kommet vand nok. Alt bundgræs under det grønne er tørt, og derfor skal der ikke så meget til, før der opstår en naturbrand, siger Henrik Gade Jespersen. Mellem 75 og 80 folk samt en helikopter og droner var til stede i Nationalparken, da branden var på sit højeste i går. Branden har ramt et område mellem kystlinjen og Istrupvej.

Referat:
En drone med temperaturmåler hjælper brandfolkene med efterslukningsarbejdet i Nationalpark Thy.